cyanic-selkie/wikianc huggingface dataset:
รายชื่อโรงเรียนในจังหวัดสงขลา
สำนักงานคณะกรรมการการศึกษาขั้นพื้นฐาน
เขตพื้นที่การศึกษาประถมศึกษาของจังหวัดสงขลาแบ่งดังนี้
สำนักงานเขตพื้นที่การศึกษามัธยมศึกษาสงขลา สตูล
จังหวัดสงขลาอยู่ในเขตพื้นที่การศึกษามัธยมศึกษาสงขลา สตูล ร่วมกับจังหวัดสตูล และมีโรงเรียนในสังกัดจำนวน 41 โรงเรียน โดยแบ่งเป็น 3 สหวิทยาเขตได้แก่
สำนักงานเขตพื้นที่การศึกษาประถมศึกษาสงขลา เขต 1
สพป.สงขลา เขต 1 มีพื้นที่ครอบคลุม 6 อำเภอทางตอนเหนือของจังหวัด ได้แก่ อำเภอเมืองสงขลา อำเภอระโนด อำเภอกระแสสินธุ์ อำเภอสทิงพระ อำเภอสิงหนคร และอำเภอนาหม่อม
สำนักงานเขตพื้นที่การศึกษาประถมศึกษาสงขลา เขต 2
สพป.สงขลา เขต 2 มีพื้นที่ครอบคลุม 5 อำเภอทางตะวันตกของจังหวัด ได้แก่อำเภอหาดใหญ่ อำเภอรัตภูมิ อำเภอควนเนียง อำเภอบางกล่ำ และอำเภอคลองหอยโข่ง
สำนักงานเขตพื้นที่การศึกษาประถมศึกษาสงขลา เขต 3
สพป.สงขลา เขต 3 มีพื้นที่ครอบคลุม 5 อำเภอทางตอนใต้ของจังหวัด ได้แก่อำเภอจะนะ อำเภอเทพา อำเภอนาทวี อำเภอสะบ้าย้อย และอำเภอสะเดา
สำนักบริหารงานการศึกษาพิเศษ
จังหวัดสงขลามีโรงเรียนสังกัดสำนักบริหารงานการศึกษาพิเศษ 3 โรงเรียนได้แก่
องค์กรปกครองส่วนท้องถิ่น
จังหวัดสงขลามีโรงเรียนสังกัดองค์กรปกครองส่วนท้องถิ่น 33 โรงเรียน องค์กรปกครองส่วนท้องถิ่นที่มีโรงเรียนในสังกัดได้แก่องค์การบริหารส่วนจังหวัดสงขลา (2 โรงเรียน), เทศบาลนคร 2 แห่งได้แก่เทศบาลนครสงขลา (5 โรงเรียน) และเทศบาลนครหาดใหญ่ (6 โรงเรียน) เทศบาลเมือง 8 แห่งได้แก่เทศบาลเมืองเขารูปช้าง (1 โรงเรียน) เทศบาลเมืองคลองแห (1 โรงเรียน) เทศบาลเมืองควนลัง (1 โรงเรียน) เทศบาลเมืองคอหงส์ (1 โรงเรียน) เทศบาลเมืองทุ่งตำเสา (1 โรงเรียน) เทศบาลเมืองสิงหนคร (1 โรงเรียน) เทศบาลเมืองสะเดา (3 โรงเรียน) และเทศบาลเมืองปาดังเบซาร์ (1 โรงเรียน) เทศบาลตำบล 8 แห่ง และองค์การบริหารส่วนตำบล 2 แห่ง
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดสงขลามีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏสงขลา สังกัดมหาวิทยาลัยราชภัฏสงขลา ตั้งอยู๋ที่ตำบลเขารูปช้าง อำเภอเมืองสงขลา เปิดสอนในระดับเตรียมอนุบาลถึงประถมศึกษา
มิสเตอร์อินเตอร์เนชันแนล 2022
มิสเตอร์อินเตอร์เนชันแนล 2022 (Mister International 2022) จะเป็นการประกวดมิสเตอร์อินเตอร์เนชันแนลครั้งที่ 14 การแข่งขันจะจัดขึ้นในวันที่ 30 ตุลาคม ค.ศ. 2022 ที่ห้องแกรนด์บอลรูมที่โอกาดา ในกรุงมะนิลา ประเทศฟิลิปปินส์ จิ่ญ วัน บ๋าว แห่งเวียดนามจะมอบตำแหน่งให้ผู้ชนะที่รับตำแหน่งต่อจากเขาเมื่อสิ้นสุดการประกวด
ผู้เข้าประกวด
เมื่อวันที่ 20 ตุลาคม พ.ศ. 2565 มี 34 คนที่จะแข่งขันกันเพื่อชิงตำแหน่ง :
เอเชียอาร์ติสต์อะวอดส์
Popularity Award
(ตัดสินจากการโหวตของแฟน ๆ)
รางวัลที่ยกเลิก
AAA X Dongnam Media & FPT Polytechnic Popularity
Best Vietnamese Artist
Best Popular Award
AAA Best K-Culture
Best Celebrity Award
Best Entertainer Award
Best Welcome Award
Best Star Award
Eco Creator Award
Legend Award
Samsung Pay Award
Rising Star Award
Asia Icon
Korean Tourism Appreciation Award
Asia Hot Artist
Best Music Award
AAA Groove
Artist of the Year
จีนีมิวสิกอะวอดส์
จีนีมิวสิกอะวอดส์ (Genie Music Awards; 지니뮤직어워드) เป็นพิธีมอบรางวัลดนตรีที่จัดขึ้นทุกปีในเกาหลีใต้โดยจีนีมิวสิก ร่วมกับเครือข่ายพันธมิตรของพวกเขา ผู้ชนะรางวัลจะได้รับการคัดเลือกจากข้อมูลชาร์ตจากแพลตฟอร์มจีนีมิวสิก การประเมินจากกรรมการ และการโหวตออนไลน์ในเกาหลีใต้
เอรัสมุส เอ็มซี โซเฟีย
เอรัสมุส เอ็มซี โซเฟีย (Erasmus MC Sophia) ซึ่งก่อนหน้านี้เรียกว่า โซพีอากินเดอซีเกนเฮอส์ (Sophia Kinderziekenhuis) เป็นอดีตโรงพยาบาลอิสระในรอตเทอร์ดาม
โรงพยาบาลเด็กนี้ ได้รับการตั้งชื่อตามพระนามราชินีโซเฟีย โดยเป็นโรงพยาบาลเด็กที่เก่าแก่ที่สุดในประเทศเนเธอร์แลนด์ ซึ่งได้รับการสร้างขึ้นใน ค.ศ. 1863 ที่โฮกสตราตในปัจจุบัน ("ถนนใหญ่") บนที่ตั้งของบรึสทาร์แฟร์เซอปัจจุบัน ("องค์การสำรวจตลาดหลักทรัพย์") ส่วนหอผู้ป่วยทั้งสองที่มีห้องสำหรับแปดคนตั้งอยู่ที่ชั้นหนึ่งเหนือร้านขายเฟอร์นิเจอร์ ครั้นใน ค.ศ. 1866 โรงพยาบาลนี้ได้ย้ายไปวิลลาเบลเวเดเร ซึ่งซื้อโดยเทศบาลนครรอตเทอร์ดามที่ดีร์กสมิตสตราต 4 และหลังจากราชินีโซเฟียเสด็จเยือนใน ค.ศ. 1869 ผู้ทรงพิจารณาสถานที่นี้อย่างละเอียดถี่ถ้วน โดยคณะกรรมการได้เสนอให้เชื่อมโยงพระนามพระนางเข้ากับโรงพยาบาลเด็ก หลังจากนั้นจึงแสดงชื่อโซพีอากินเดอซีเกนเฮอส์ (โรงพยาบาลเด็กโซเฟีย) ที่ด้านหน้าอาคารตั้งแต่ ค.ศ. 1870 สืบไป
ครั้นใน ค.ศ. 1993 เอรัสมุส เอ็มซี โซเฟีย ได้ย้ายไปยังอาคารใหม่ในเขตไดค์ซิกต์ นับตั้งแต่การควบรวมกิจการกับโรงพยาบาลรอตเทอร์ดามอื่น ๆ อีกหลายแห่งเมื่อต้นคริสต์ศตวรรษที่ 21 โรงพยาบาลดังกล่าวก็เป็นส่วนหนึ่งของเอรัสมุส เอ็มซี ในฐานะที่เป็นโรงพยาบาลวิชาการ นอกจากการวินิจฉัยและการรักษาผู้ป่วยโดยตรงแล้ว ยังให้ความสำคัญกับการวิจัยทางวิทยาศาสตร์เช่นกัน ตัวอย่างเช่น ใน ค.ศ. 1983 ได้มีการเริ่มการวิจัยการพัฒนาพฤติกรรมในวงกว้างและระยะยาว นั่นคือเหตุผลที่เอรัสมุส เอ็มซี โซเฟีย รับเด็กที่มีความผิดปกติที่ซับซ้อนหรือหายากเป็นหลัก นอกจากการดูแลร่างกายแล้ว เด็กยังสามารถได้รับการสนับสนุนและคำแนะนำด้านจิตใจในแผนกจิตเวชศาสตร์และจิตวิทยาเด็กและวัยรุ่น โดยมีรายละเอียดสี่ด้านซึ่งมีการดูแลที่ซับซ้อนสูงจากแนวทางหลากหลายสาขาวิชาในวงกว้าง ได้แก่:
เอรัสมุส เอ็มซี โซเฟีย มีสตูดิโอทีวีของตัวเองที่สร้าง 'โซเฟีย เตเฟ' ซึ่งหมายความว่าจะมีการถ่ายทอดสดสองครั้งต่อสัปดาห์สำหรับผู้ป่วยและโดยผู้ป่วย ผู้ปกครองและบุตรหลานสามารถขอห้องพักแขกในโรนัลด์ แมคโดนัลด์ เฮาส์ โซเฟีย รอตเทอร์ดาม
ส่วนใน ค.ศ. 2013 ได้มีการเฉลิมฉลองครบรอบ 150 ปี โดยเมื่อวันที่ 22 พฤษภาคม สมเด็จพระราชินีมักซิมาทรงเปิดตัว 'โซฟีเชีย' ซึ่งเป็นมาสคอตของโรงพยาบาลเด็กแห่งนี้ และเมื่อวันที่ 10 กันยายน ค.ศ. 2015 ทางโอลลีมาเนีย และไฮน์ เมวิสเซิน กับดีเดรีเคีย โบค ซึ่งเป็นผู้รังสรรค์ ได้บริจาครูปปั้นโอลลีขนาดใหญ่ ให้แก่โรงพยาบาลเด็กโซเฟีย
พันธ์ สายทอง
ประวัติ
ถิ่นที่อยู่เดิมของเขา เขาเป็นคนห้วยแกลง ต่อมาได้เขาย้ายตามครอบครัวมาอยู่ที่ซอยจรัญสนิทวงศ์ 57 เขตบางพลัด กรุงเทพมหานคร เขาถูกจับกุมครั้งแรกเมื่อ พ.ศ. 2527 ในขณะที่เขาอายุ 19 ปี ในขณะที่เขาอยู่ในคุกเขาชอบอ่านหนังสือดาราภาพยนตร์ ทุกครั้งที่อ่านหนังสือดาราภาพยนตร์เขาจะเฝ้ามองแต่รูปนางเอกที่ชื่อว่าสุพรรษา เนื่องภิรมย์ เขาเคยถูกจับกุมและติดคุกในหลายข้อหาเช่นลักทรัพย์ ซ่องโจรและยาเสพติด โดยในคดีล่าสุดซึ่งเป็นคดียาเสพติดเขาได้รับอภัยโทษเนื่องในโอกาสการครบรอบ 50 ปีของการเสด็จขึ้นครองราชย์ของพระบาทสมเด็จพระปรมินทรมหาภูมิพลอดุลยเดชบรมนาถบพิตรทำให้เขาพ้นโทษออกจากเรือนจำในวันที่ 29 มิถุนายน พ.ศ. 2539
การฆาตกรรม
วันที่ 5 กรกฏาคม พ.ศ. 2539 ได้มีคนพบศพของเด็กหญิงสุพรรษณา เชิดชู อายุ 5 ขวบนักเรียนโรงเรียนอนุบาล ในห้องน้ำของโรงเรียนวัดรวกในสภาพช่วงล่างเปลือยเปล่าและคอถูกบีบจนเขียวช้ำโดยพบคราบอสุจิและขนเพชรติดอยู่และมีร่องรอยของการถูกข่มขืน
การจับกุมและการสืบสวน
เขาถูกจับกุมในข้อหาซ่องโจรในวันที่ 6 กรกฎาคม พ.ศ. 2539 โดยเจ้าหน้าที่ตำรวจของสถานีตำรวจบางพลัดได้รับการประสานจากสถานีตำรวจชนะสงครามให้ไปดูตัวเขาซึ่งเป็นผู้ต้องหาคดีซ่องโจรเพราะสงสัยว่าเขาเป็นฆาตกรฆ่าข่มขืนเด็กหญิงสุพรรณษา เชิดชูซึ่งสถานีตำรวจบางพลัดต้องการตัว ซึ่งเจ้าหน้าที่ตำรวจสถานีตำรวจบางพลัดได้นำพยานมาชี้ตัวเขาซึ่งพยานสามารถชี้ตัวเขาได้ถูกต้องทุกคน ในวันถัดมาเจ้าหน้าที่ตำรวจได้นำขนเพชรและอสุจิของเขาไปพิสูจน์ในการแพทย์ ในการสอบสวนครั้งแรกเขาได้ให้การปฎิเสธตลอดทุกข้อกล่าวหาหลังจากการสอบสวนครั้งแรกเจ้าหน้าที่ตำรวจได้ให้ชี้ตัวคนร้ายอีกครั้งต่อหน้านักข่าวซึ่งพยานก็สามารถชี้ตัวเขาได้ถูกต้องทุกคน จึงมาการสอบสวนเพิ่มเติมแต่เขาก็ให้การปฎิเสธ ในวันถัดมา (8 กรกฎาคม) เขาได้รับสารภาพว่าเขาคือคนร้าย โดยเขาได้ให้การว่าเขาได้ไปเข้าห้องน้ำของโรงเรียนที่เกิดเหตุแล้วเหลือบไปเห็นป้ายชื่อของเด็กหญิงสุพรรณษาที่เขียนว่าสุพรรษณาทำให้เขาเกิดอารมณ์ทางเพศ ก่อนข่มขืนและจับเธอกดน้ำจนเสียชีวิต ในวันถัดมาเจ้าหน้าที่ตำรวจได้นำเขาไปทำแผนประกอบคำรับสารภาพหลังจากทำแผนเสร็จ ผลการตรวจเปรียบเทียบพันธุกรรมออกมาว่าขนเพชรและน้ำอสุจิที่พบในตัวของศพตรงกับเขา
การประหารชีวิต
ในวันที่ 21 มิถุนายน พ.ศ. 2542 เวลา 16.10 น. เจ้าหน้าได้เบิกตัวเขาจากห้องขังเพื่อนำตัวไปประหารชีวิตซึ่งเขาออกจากห้องขังโดยไม่มีการขัดขืน พี่เลี้ยงนักโทษประหารได้ถามเขาว่าได้ก่อคดีจริงไหมเขาได้ส่ายหัวปฎิเสธ หลังจากพิมพ์ลายนิ้วมือของสำรวย โตสุขเจ้าหน้าทีตำรวจที่พิมพ์ลายนิ้วมือเขาได้ถามว่าได้ก่อคดีจริงไหมเขาได้ว่าจริงแต่สักสักพักก็บอกว่าไม่จริง แล้วพี่เลี้ยงได้ถามว่าได้ก่อเหตุจริงไหมเขาได้พูดว่าจริงไม่จริง วนไปมา หลังจากนั้นพี่เลี้ยงได้ยกอาหารมื้อสุดท้ายซึ่งเป็นแกงเขียวหวานไก่ ข้าวเปล่า ส้มเขียวหวาน น้ำเปล่า และบุหรี่ ซึ่งเขากินไป 4 - 5 คำแล้ววางจึงช้อนลงแล้วหันมาพูดกับพี่เลี้ยงว่า "อยากกินแกงส้มกับเนื้อเค็มทอด" ซึ่งพี่เลี้ยงได้ถามพันธ์ไปว่าจะกินเลยไหม เดี๋ยวจัดหามาให้ แต่เขาได้บอกว่า "ยังไม่ต้อง อิ่มแล้วเดี๋ยวพรุ่งนี้ก็ได้" หลังจากนั้นพี่เลี้ยงได้นำเขาและสำรวยไปฟังเทศน์ หลังจากนั้นได้นำสำรวยไปประหารชีวิตโดยเพชรฆาต หลังจากการประหารชีวิตสำรวยเจ้าหน้าที่พี่เลี้ยงสองนายได้พูดคุยกันเสียงดังเกี่ยวกับการประหารชีวิตสำรวย หลังจากเขาได้ยินเขาก็มีอาการขัดขืนจะไม่ไปที่ห้องประหาร เมื่อมาถึงศาลาเย็นใจเขาได้ขัดขืนไม่ให้นำดอกไม้ธูปเทียนใส่มือและผูกผ้าปิดตา พี้เลี้ยงได้ใส่กุญแจมือเขาได้พยายามใช้ปากกัดและถ่มน้ำลายใส่เจ้าหน้าที่ เมื่อนำเขามาถึงห้องประหารเขาถูกตรึงกับหลักประหารชีวิตในหลักที่ 1 ซึ่งเป็นหลักที่ประหารชีวิตสำรวยและมีเลือดของสำรวยติดอยู่ ในขณะที่นำเขาไปมัดกับหลักประหารเขาได้นำผ้าปิดตาออกทำให้เห็นเลือดที่ติดอยู่กับหลักประหารทำให้เขาดิ้นขัดขืน เขาได้ถ่มน้ำลายใส่พี่เลี้ยงนำเขามัดกับหลักประหาร หลังจากมัดเขากับหลักประหารสำเร็จ เพชรฆาตได้เหนี่ยวไกปืนประหารชีวิตเมื่อเวลา 18.45 น. โดยใช้กระสุนจำนวน 9 นัด หลังการประหารชีวิตเขาได้ร้องเสียงครางเบา ๆ เป็นเวลา 1 นาทีหลังแล้วเงียบเสียงไป หลังจากการประหารชีวิต 3 นาทีพี่เลี้ยงและแพทย์ได้ตรวจสอบร่างของเขาและยืนยันว่าเขาเสียชีวิตก่อนปลดเขาออกจากหลักประหารแล้วนำศพของเขาคว่ำหน้าไว้ ก่อนนำศพของเขาไปพิมพ์ลายนิ้วมือ ในวันถัดมานักโทษซึ่งเป็นผู้ช่วยเหลือเจ้าพนักงานได้ตัดตรวนที่ขาของเขากับสำรวยออกแล้วอาบน้ำกับเปลี่ยนเสื้อผ้าใหม่ก่อนบรรจุลงไปในโลงศพ แล้วนำศพของทั้งสองออกไปทางประตูเเดงของวัดบางแพรกใต้ ก่อนนำศพของทั้งสองไปเก็บที่ช่องเก็บศพนักโทษประหาร แล้วโบกปูนและเขียนชื่อของนักโทษที่ถูกประหารชีวิตไว้ด้านหน้าของช่องเก็บศพ
ฟุตบอลหญิงรอบคัดเลือกโอลิมปิกโซนเอเชีย
การแข่งขันเพื่อเข้าร่วมกีฬาฟุตบอลหญิงโอลิมปิกฤดูร้อน ทางสมาพันธ์ฟุตบอลเอเชีย (AFC) ได้จัดการแข่งขันรอบคัดเลือกเอเชียมาตั้งแต่ปี พ.ศ. 2547
ตั้งแต่ พ.ศ. 2547 ถึงปี 2567 สองทีมแรกจะต้องผ่านการคัดเลือก (ไม่รวมโควตาสำหรับเจ้าภาพหากการแข่งขันกีฬาโอลิมปิกจัดขึ้นในประเทศแถบเอเชีย)
ผลการแข่งขัน
ธงสำหรับการแข่งขันรอบคัดเลือกจะระบุเจ้าภาพรอบสุดท้าย; แสดงว่า รอบสุดท้ายจัดในหลายสนามที่ต่างกัน
วัดพระประสพ
วัดพระประสพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่ง อำเภอไชยา จังหวัดสุราษฎร์ธานี
โบราณสถานและโบราณวัตถุที่สำคัญ ได้แก่ เจดีย์เก่าตั้งเรียงรายอยู่หน้าอุโบสถ มีรูปทรงคล้ายคลึงกัน เป็นที่บรรจุอัฐิของพระภิกษุที่น่านับถือ กุฏิเก่าฝีมือช่างชาวบ้าน มีลายฉลุประดับสวยงาม ใบเสมาเก่า สลักจากศิลาทรายแดง วัดยังมีพระพุทธรูปหลายองค์ พระประธานทำด้วยศิลาที่เชื่อกันว่านำมาจากเขาเพลา ยังมีพระพุทธหิรัญซึ่งทำจากโลหะเงินทั้งองค์ หน้าวัดมีราหูเป็นรูปแกะสลักไม้
วัดประสพ
วัดประสพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 36 ไร่ วัดมีพื้นที่เป็นที่ดอนริมน้ำ แล้วลาดต่ำลงมทางทิศเหนือ
วัดประสพตั้งวัดเมื่อ พ.ศ. 2375 เป็นวัดที่ตั้งอยู่กลางชุมชนโบราณ ไม่ปรากฏประวัติที่แน่ชัด เป็นวัดร้างมาในบางสมัย เจ้าอาวาสรูปหนึ่งได้รับสมณศักดิ์เป็นพระครูประจักษ์วรคุณ เป็นที่เลื่อมในศรัทธาของชาวบ้านมาก ท่านได้เป็นเจ้าอาวาสตั้งแต่ พ.ศ. 2470 เศษ มาจนถึง พ.ศ. 2515 ในสมัยที่ท่านเป็นเจ้าอาวาสวัดนี้เจริญรุ่งเรืองกว่าวัดใด ๆ ในแถบนี้ ท่านเล่าที่มาของชื่อวัดประสพว่า เมื่อครั้งพม่ามาตีเมือง เผาวัดวาอาราม ผู้คนตายศพเกลื่อน พบเหตุเพทภัย จึงเป็นที่มาของชื่อวัด
สิ่งก่อสร้างโบราณ ซึ่งสร้างด้วยไม้ชำรุดทรุดโทรมไปตามกาลเวลา เหลือแต่อุโบสถหลังเก่าซึ่งแต่เดิมสร้างด้วยไม้ทั้งหลังปล่อยฝาโล่งทั้งสี่ด้าน แต่ต่อมากั้นผนังด้วยอิฐถือปูน ภายในอุโบสถมีพระพุทธรูปศิลาทรายแดงฝีมือช่างพื้นเมืองหลายองค์ มีพระศิลายวง 3 องค์ ซึ่งนำมาจากพม่า แต่ไม่ทราบแน่ชัดว่านำมาเมื่อใด ยังมีพระแกะสลักด้วยไม้ฝีมือช่างพื้นบ้านอีกหลายองค์ แต่ส่วนใหญ่ชำรุด พระพุทธรูปศิลาทรายแดงมีการลงรักปิดทองจนดูเป็นของใหม่ สำหรับพระศิลายวงบางองค์มีการเจาะพระเคียรใส่ยอดแหลม ทำให้รูปลักษณ์ผิดแปลกไป
อารามสตาวรอปอเลออส
อารามสตาวรอปอเลออส (Mănăstirea Stavropoleos) หรือ โบสถ์สตาวรอปอเลออส (Biserica Stavropoleos) เป็นอารามชีในนิกายอีสเทิร์นออร์ทอดอกซ์ ตั้งอยู่ในใจกลางกรุงบูคาเรสต์ ประเทศโรมาเนีย สร้างขึ้นเพื่ออุทิศแด่อัครทูตสวรรค์มีคาเอลและกาเบรียล ตามสถาปัตยกรรมแบบบรึงกอเวอานู ชื่อ สตาวรอปอเลออส มาจากภาษากรีกว่า สตาวโรโปลิส (แปลว่า "นครกางเขน") อารามแห่งนี้เป็นที่รู้จักดีจากการสนับสนุนดนตรีไบแซนไทน์ คณะขับร้องประสานเสียงของอารามขับร้องด้วยดนตรีไบแซนไทน์ และอารามยังเป็นแหล่งเก็บสะสมหนังสือดนตรีไบแซนไทน์จำนวนมากที่สุดในโรมาเนีย
รายชื่อโรงเรียนในจังหวัดสมุทรสาคร
สำนักงานเขตพื้นที่การศึกษามัธยมศึกษาสมุทรสาคร สมุทรสงคราม
จังหวัดสมุทรสาครอยู่ในเขตพื้นที่การศึกษามัธยมศึกษาสมุทรสาคร สมุทรสงคราม ร่วมกับจังหวัดสมุทรสงคราม และมีโรงเรียนในสังกัดจำนวน 11 โรงเรียน โดยแบ่งเป็น 2 สหวิทยาเขต ได้แก่
องค์กรปกครองส่วนท้องถิ่น
จังหวัดสมุทรสาครมีโรงเรียนสังกัดองค์กรปกครองส่วนท้องถิ่น 19 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดสมุทรสาคร (2 โรงเรียน) เทศบาลนคร 2 แห่งได้แก่เทศบาลนครสมุทรสาคร (6 โรงเรียน) และเทศบาลนครอ้อมน้อย (4 โรงเรียน) เทศบาลเมือง 2 แห่งได้แก่เทศบาลเมืองกระทุ่มแบน (2 โรงเรียน) เทศบาลเมืองคลองมะเดื่อ (1 โรงเรียน) และเทศบาลตำบล 4 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดสมุทรสาครซึ่งสังกัดสำนักงานคณะกรรมการการศึกษาเอกชนมีจำนวน 24 โรงเรียน
สุสานชื่นบาน
สุสานเวเซล (Cimitirul Vesel, ) หรือชื่อแปล สุสานชื่นบาน (Merry Cemetery) เป็นสุสานในหมู่บ้านเซอปึนต์ซา เทศมณฑลมารามูเรช ประเทศโรมาเนีย เป็นที่รู้จักจากป้ายสุสานที่ตกแต่งด้วยศิลปะนาอีฟสีสันสดใส ปัจจุบันสุสานเป็นสถานที่ท่องเที่ยวที่สำคัญแห่งหนึ่งของประเทศโรมาเนีย และได้รับการขึ้นชื่อเป็นหนึ่งในเจ็ดสิ่งมหัศจรรย์ของโรมาเนียโดย Imperator Travel
เกียรติภูมิ สิริพันธุ์
เกียรติภูมิ สิริพันธุ์ เป็นหัวหน้าพรรคไทยสมาร์ท
ประวัติ
เกียรติภูมิ เกิดที่ กรุงเทพมหานคร เมื่อวันที่ 10 กุมภาพันธ์ 2511 เป็นบุตรชายของ นายภาสกร สิริพันธุ์ และนางทัศนีย์ สิริพันธุ์ (นามสกุลเดิม ตะเวทีกุล) จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และในระดับอุดมศึกษาจบการศึกษาสูงสุดระดับปริญญาโท Master Of Science In Management ที่สถาบันเทคโนโลยีแมสซาซูเซตส์ (Massachusetts Institute of Technology) เมื่อปีพ.ศ. 2537 โดยสามารถสอบชิงทุนรัฐบาลไทย หรือ ทุน ก.พ.ได้ในปี พ.ศ. 2535 และได้กลับมาทำงานใช้ทุนรัฐบาลที่ธนาคารกรุงไทยในโครงการปรับเปลี่ยนระบบงานของธนาคาร (Re Engineering)
งานการเมือง
ในปี 2565 ได้เริ่มต้นเข้ามาที่พรรคมวลชนสยาม และได้รับการเลือกตั้งจากสมาชิกพรรคให้ดำรงตำแหน่งหัวหน้าพรรค และได้เปลี่ยนชื่อพรรคเป็นพรรคไทยสมาร์ท (จากการประชุมใหญ่ของพรรคเมื่อวันที่ 23 เมษายน 2565) และได้ตั้งสาขาภาคครบทั้ง 4 ภาค ตามที่กฎหมายกำหนดแล้ว โดยพรรคไทยสมาร์ทมีแนวทางที่จะนำเทคโนโลยีที่ดีที่สุดในโลก มาช่วยสร้างรายได้ให้ประชาชน และ ปลดหนี้ และจะผลักดันให้คนไทยและประเทศไทยสมาร์ทตามสโลแกน “ปลดหนี้ มีรายได้ หายจน คนไทยสมาร์ท” และมีอุดมการณ์ที่จะยกระดับให้ประเทศไทยเป็นประเทศในกลุ่มโลกที่ 1 คือประเทศพัฒนาแล้ว โดยยึดหลักจริยธรรมและความสามารถที่จะบรรลุเป้าหมาย ตามแนวคิดที่ว่า “ประเทศไทยจะสมาร์ท ผู้นำต้องฉลาดและไม่โกง”
คิไน
คิไน เป็นศัพท์ญี่ปุ่นที่ใช้อธิบายการแบ่งแยกดินแดนของประเทศในอดีต คิไนเป็นชื่อของแคว้นโบราณรอบเมืองหลวง นาระและเฮอังเกียว แคว้นทั้งห้าถูกเรียกว่า "โกะ-คิไน" หลัง ค.ศ. 1760
ยังมีการใช้ชื่อนี้ในการอธิบายส่วนของภูมิภาคคันไซ แต่พื้นที่ของคิไนครอบคลุมถึงผืนดินของแคว้นเก่า ๆ เท่านั้น
ภูมิภาคนี้ถูกก่อตั้งขึ้นเป็นส่วนหนึ่งของ "โกกิชิจิโด" (五畿七道, Gokishichidō, "ห้าแคว้นเจ็ดถนน") ในยุคอาซูกะ (ค.ศ. 538–710) ซึ่งประกอบด้วย แคว้นยามาชิโระ, แคว้นยามาโตะ, แคว้นเซ็ตสึ, แคว้นคาวาจิ และ แคว้นอิซูมิ
หมู่สุสานโมซุ
หมู่สุสานโมซุ เป็นกลุ่มของสุสานเมกะลิทในซาไก จังหวัดโอซากะ ประเทศญี่ปุ่น แต่เดิมประกอบด้วยสุสาน 100 แห่ง แต่ปัจจุบันสุสานทรงรูปรูกุญแจ กลมโค้ง และสี่เหลี่ยมคงเหลืออยู่น้อยกว่า 50%  เชื่อกันว่า สุสานจักรพรรดินินโตกุ (大仙陵古墳, Daisenryō Kofun) โคฟุงที่ใหญ่ที่สุดในประเทศญี่ปุ่น ใช้เวลาสร้างขึ้นกว่า 20 ปีในช่วงกลางคริสต์ศตวรรษที่ 5 ในยุคโคฟุง สุสานนี้ได้รับการยอมรับโดยทั่วไปว่าสร้างขึ้นเพื่อจักรพรรดินินโตกุแม้ไม่มีการยืนยันอย่างแม่นยำ
บนหมู่เกาะญี่ปุ่น มีสุสานโบราณ (โคฟุง) มากกว่า 20,000 แห่งซึ่งเป็นมูนดินและหินตั้งอยู่เหนือหลุมศพของชนชั้นปกครอง ถูกสร้างขึ้นในระหว่างคริสต์ศตวรรษที่ 3 ถึง 6 พวกมันเป็นตัวแทนของประเพณีทางวัฒนธรรมที่แสดงถึง "รูปร่างและการออกแบบของโคฟุง" ของลำดับทางสังคมการเมืองแบบขั้นบันได (sociopolitical hierarchical order) สุสานจักรพรรดิที่โดดเด่นที่สุดในหมู่สุสานนี้คือของจักรพรรดินินโตกุ และ จักรพรรดิริจู
ใน ค.ศ. 2010 รัฐบาลญี่ปุ่นเสนอชื่อให้สุสานจักรพรรดินินโตกุ หมู่สุสานโมซุ และหมู่สุสานฟูรูอิจิเป็นแหล่งมรดกโลก 9 ปีถัดมาในวันที่ 6 กรกฎาคม ค.ศ. 2019 ทั้งสามได้รับการขึ้นทะเบียนเป็นแหล่งมรดกโลกของยูเนสโกภายใต้เกณฑ์การคัดเลือก: แหล่งมรดกโลกทางวัฒนธรรมข้อ 3 และ 4 ในชื่อ "กลุ่มโคฟุงโมซุ-ฟูรูอิจิ: สุสานมูนดินของญี่ปุ่นโบราณ"
เอเลียน (วิดีโอเกม พ.ศ. 2527)
เอเลียน (Alien) เป็นวิดีโอเกมแบบผสมวางแผน/ผจญภัย ค.ศ. 1984 ที่พัฒนาโดยคอนเซปต์ซอฟต์แวร์ และเผยแพร่โดยอาร์กัสเพรสซอฟต์แวร์สำหรับคอมโมดอร์ 64 และแซดเอกซ์ สเปกตรัม และต่อมาได้ย้ายไปยังระบบแอมสตรัด ซีพีซี ใน ค.ศ. 1985 ซึ่งอิงจากภาพยนตร์สยองขวัญแนวไซไฟเรื่องเอเลี่ยน
รูปแบบการเล่น
เอเลียนเป็นเกมที่ขับเคลื่อนโดยเมนูสัพพัญญู ผู้เล่นมีหน้าที่ดูแลลูกเรือทั้งหมดของยานโนสโตรโม เกมเริ่มต้นด้วยหนึ่งในลูกเรือที่ถูกเอเลียนสังหาร ซึ่งสะท้อนถึงการตายของเคนเมื่อเขาให้กำเนิดเอเลียนตามที่ปรากฏในภาพยนตร์ โดยผู้เล่นต้องเคลื่อนย้ายตัวละครไปรอบ ๆ บนแผนที่-ตารางแทนยาน ขณะที่พวกเขาค้นหาเอเลียน ส่วนของที่ทิ้งระเกะระกะอยู่รอบ ๆ แผนที่เป็นวัตถุต่าง ๆ ที่มีประโยชน์ เช่น ตาข่าย, เตาเผาขยะ, ปืนพก และถังออกซิเจน ผู้เล่นสามารถสั่งให้ลูกเรือคนหนึ่งหยิบสิ่งของดังกล่าวและใช้งานได้เมื่อจำเป็น
ตามสถานการณ์ปัจจุบัน สถานะทางอารมณ์ของลูกเรือสามารถเปลี่ยนแปลงได้ สถานะทางอารมณ์ของพวกเขาอาจมีตั้งแต่มั่นใจ, มั่นคง, ไม่สบายใจ, หวั่นไหว, ตีโพยตีพาย และอารมณ์เสีย ซึ่งหมายความว่าลูกเรือจะไม่ปฏิบัติตามคำสั่งของผู้เล่นเสมอไป และอาจถูกแช่ด้วยความกลัวหรือไม่เต็มใจที่จะเข้าสู่สถานการณ์อันตราย การสั่งตัวละครให้หยิบอาวุธสามารถส่งผลดีต่อสถานะทางอารมณ์และทำให้พวกเขามีแนวโน้มที่จะปฏิบัติตามคำสั่ง การส่งตัวละครออกไปตามลำพังอาจส่งผลเสียต่อสถานะทางอารมณ์ของพวกเขา ทำให้พวกเขากระทำได้ไม่ดี ยิ่งกว่านั้น เช่นเดียวกับในภาพยนตร์ ลูกเรือคนหนึ่งเป็นแอนดรอยด์อย่างลับ ๆ และเขาจะขึ้นอยู่กับลูกเรือคนอื่น เมื่อลูกเรือลดลงเหลือสามคน จะมีตัวเลือกในการเปิดใช้งานลำดับการทำลายตนเองของยาน และหลบหนีไปในกระสวยอวกาศนาร์ซิสซัส
การตอบรับ
เอเลียนได้รับการตอบรับที่หลากหลายจากนักวิจารณ์เกม การวิจารณ์โดยรวมของนิตยสารแครชระบุว่า: "เป็นเกมที่ยอดเยี่ยม — ควรให้คุณไปต่อเป็นเวลาหลายสัปดาห์ และฮิตช์ค็อกคงจะชอบเกมนี้มาก" ส่วนนักวิจารณ์ของนิตยสารยัวร์สเปกตรัมสามคนให้ความเห็นในเชิงบวกด้วยคะแนน 3 เต็ม 5, 4 เต็ม 5 และ 5 เต็ม 5 ตามลำดับ ในทางกลับกัน ผู้วิจารณ์ของนิตยสารคอมพิวเตอร์แอนด์วิดีโอเกมส์ให้คะแนนเวอร์ชันคอมโมดอร์ 64 โดยเฉลี่ยเพียง 11 เต็ม 40 เท่านั้น โดยมองว่าเกมดังกล่าวเป็นการดัดแปลงภาพยนตร์ได้ไม่ดี รวมถึง "เป็นความผิดหวังที่น่าหดหู่ ด้วยกราฟิกที่น่าสยดสยอง, สีที่ดูแย่ และการกระทำเพียงเล็กน้อย" ส่วนในความคิดเห็นย้อนหลัง สตีเฟน เคลกเนอร์ แห่งธันเดอร์โบลต์ได้เขียนในเชิงบวกเกี่ยวกับเกมนี้ รวมถึงเป็นเกมเอเลียนที่ "ต้องเล่น" ของเขา
เครื่องอิสริยาภรณ์ดารายูโกสลาฟ
เครื่องอิสริยาภรณ์ดารายูโกสลาฟ เป็นเครื่องอิสริยาภรณ์ชั้นสูงสุดของสหพันธ์สาธารณรัฐสังคมนิยมยูโกสลาเวีย สร้างขึ้นใน พ.ศ. 2497 โดยยอซีป บรอซ ตีโต สำหรับมอบให้แก่ผู้กระทำคุณประโยชน์ต่อยูโกสลาเวีย แต่โดยส่วนมากมักจะมอบให้แก่ประมุขแห่งรัฐต่างประเทศเป็นหลัก เครื่องอิสริยาภรณ์นี้มีทั้งสิ้นด้วยกัน 4 ชั้น
อีซาแบลา เมนิง
อีซาแบลา โนไวส์ เมนิง (Isabella Novaes Menin; เกิดวันที่ 2 มิถุนายน พ.ศ. 2539) เป็นนางแบบและนางงามชาวบราซิล ได้รับตำแหน่งมิสแกรนด์บราซิล 2022 และเป็นตัวแทนประเทศบราซิลในการประกวดเวทีมิสแกรนด์อินเตอร์เนชันแนล 2022 ณ ประเทศอินโดนีเซีย โดยเธอเป็นผู้ชนะเลิศคนที่ 10 ของการประกวดมิสแกรนด์อินเตอร์เนชันแนล
เครื่องอิสริยาภรณ์ดารายูโกสลาฟ
ลำดับชั้น
เครื่องอิสริยาภรณ์นี้มีทั้งสิ้นสี่ชั้น ได้แก่
สมาชิกแห่งราชอิสริยาภรณ์
เครื่องราชอิสริยาภรณ์นี้มักจะมอบให้แก่ประมุขแห่งรัฐต่างประเทศ คู่สมรสของประมุข รวมถึงชาวต่างประเทศที่มีเกียรติ สำหรับชั้นมหาดารายูโกสลาฟนั้นมีการมอบไป 127 ราย เป็นชาวต่างประเทศ 115 ราย และชาวยูโกสลาเวีย 12 ราย สมาชิกแห่งอิสริยาภรณ์ชั้นมหาดารายูโกสลาฟ อาทิ
อีซาแบลา เมนิง
มิสแกรนด์อินเตอร์เนชันแนล 2022
อีซาแบลาในฐานะผู้ชนะการประกวดมิสแกรนด์บราซิล 2022 ได้เป็นตัวแทนของบราซิลในการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย ซึ่งเธอคว้าตำแหน่งชนะเลิศ ได้ครองมงกุฎสืบต่อจากเหงียน ทุก ถวี่ เตียน มิสแกรนด์อินเตอร์เนชันแนล 2021 โดยเป็นชาวบราซิลคนแรกที่ได้รับตำแหน่งดังกล่าว
บานัต
บานัต (Banat), บานาต (Банат / Banat) หรือ บานชาก (Bánság) เป็นภูมิภาคทางภูมิศาสตร์และประวัติศาสตร์ในยุโรปกลางและยุโรปตะวันออกซึ่งในปัจจุบันถูกแบ่งอยู่ระหว่างสามประเทศ ส่วนตะวันออกของภูมิภาคอยู่ในภาคตะวันตกของประเทศโรมาเนีย (ได้แก่ เทศมณฑลตีมิช, เทศมณฑลการัช-เซเวริน, เทศมณฑลอารัดทางใต้ของแม่น้ำมูเรช และซีกตะวันตกของเทศมณฑลเมเฮดินตส์); ส่วนตะวันตกของบานัตอยู่ในภาคตะวันออกเฉียงเหนือของประเทศเซอร์เบีย (ส่วนใหญ่อยู่ในวอยวอดีนา และบางส่วนอยู่ในภูมิภาคเบลเกรด); ส่วนเล็ก ๆ ทางตอนเหนืออยู่ในภาคตะวันออกเฉียงใต้ของประเทศฮังการี (เทศมณฑลโชงกราด-ชอนาด)
วิลเลียม สแตนดิช โนลส์
วิลเลียม สแตนดิช โนลส์ (William Standish Knowles; 1 มิถุนายน ค.ศ. 1917 – 13 มิถุนายน ค.ศ. 2012) เป็นนักเคมีชาวอเมริกันผู้ได้รับรางวัลโนเบลสาขาเคมีกึ่งหนึ่งใน ค.ศ. 2001 ร่วมกับเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล" ในขณะที่อีกกึ่งหนึ่งมอบให้คาร์ล แบร์รี ชาร์เพลส "สำหรับผลงานว่าด้วยปฏิกิริยาออกซิเดชันที่มีตัวเร่งปฏิกิริยาไครัล"
ประวัติการศึกษา
วิลเลียม สแตนดิช โนลส์เกิดที่เมืองทอนตัน รัฐแมสซาชูเซตส์ และเข้าเรียนที่โรงเรียนเบิร์กเชอร์ในเมืองเชฟฟีลด์ รัฐแมสซาชูเซตส์ เขาทำคะแนนสูงสุดในชั้นเรียนและสามารถสอบคัดเลือกเข้ามหาวิทยาลัยฮาร์วาร์ดได้ แต่โนลส์เลือกที่จะเข้าเรียนที่วิทยาลัยฟิลลิปส์ในเมืองแอนโดเวอร์ รัฐแมสซาชูเซตส์ เนื่องจากเขาคิดว่ายังอายุน้อยเกินไปที่จะเข้าเรียนมหาวิทยาลัย ที่แอนโดเวอร์เขาได้รับรางวัลสาขาเคมีเป็นครั้งแรกในชีวิตจากการสอบแข่งขันชิงรางวัลบอยล์สตันมูลค่า 50 ดอลลาร์ที่โรงเรียน
รางวัลโนเบลสาขาเคมี
โนลส์ได้รับรางวัลโนเบลสาขาเคมีกึ่งหนึ่งใน ค.ศ. 2001 ร่วมกับเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล" ในขณะที่อีกกึ่งหนึ่งมอบให้คาร์ล แบร์รี ชาร์เพลสสำหรับปฏิกิริยาออกซิเดชันแบบไครัล โนลส์เป็นผู้ที่ค้นพบปฏิกิริยาไฮโดรจีเนชันแบบไครัลปฏิกิริยาแรก ๆ โดยใช้ลิแกนด์ฟอสฟีนไครัลในตัวเร่งปฏิกิริยาของวิลคินสัน (Wilkinson's catalyst) แทนไตรฟีนิลฟอสฟีนซึ่งไม่เป็นไครัล ซึ่งตัวเร่งปฏิกิริยาใหม่นี้สามารถสังเคราะห์สารเคมีแบบคัดเลือกอิแนนชิโอเมอร์ได้ โดยได้ค่าอิแนนชิโอเมอริกเอ็กเซส (enantiomeric excess) หรือผลต่างระหว่างอัตราส่วนของอิแนนชิโอเมอร์หนึ่งต่ออีกอิแนนชิโอเมอร์หนึ่ง 15%
วัดชยาราม (จังหวัดสุราษฎร์ธานี)
วัดชยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี
วิลเลียม สแตนดิช โนลส์
รางวัลโนเบลสาขาเคมี
นอกจากนี้โนลส์ยังเป็นคนแรกที่ใช้ตัวเร่งปฏิกิริยาไครัลไปประยุกต์ใช้กับการสังเคราะห์ระดับอุตสาหกรรม โดยในขณะที่เขาทำงานให้กับมอนซานโต้ เขาได้ใช้ลิแกนด์ DIPAMP สำหรับการสังเคราะห์ L-DOPA
วัดชยาราม (จังหวัดสุราษฎร์ธานี)
วัดชยาราม เดิมเรียกว่า วัดศาลาทึง ไม่ปรากฏว่าใครเป็นผู้สร้างและสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1320 ได้รับพระราชทานวิสุงคามสีมาเมื่อ พ.ศ. 1805 เป็นวัดในสมัยศรีวิชัย ตั้งอยู่ในชุมชนโบราณซึ่งมีคลองไชยาไหลผ่าน ซึ่งแต่เดิมเป็นแม่น้ำสายใหญ่พอที่เรือบรรทุกสินค้าเข้าไปขายได้ถึงตลาดไชยา
วิลเลียม สแตนดิช โนลส์
ชีวิตส่วนตัว
โนลส์เกษียณอายุใน ค.ศ. 1986 และย้ายไปอยู่ที่เมืองเชสเตอร์ฟีลด์ ชานเมืองเซนต์หลุยส์ รัฐมิสซูรี เขาดูแลทุ่งหญ้าแพรรีขนาด 100 เอเคอร์ที่แนนซี ภรรยาของเขาได้รับมรดก เขาสมรสกับแนนซีเป็นเวลา 66 ปีและมีบุตรธิดาด้วยกัน 4 คนได้แก่เอลิซาเบธ พีเทอร์ แซราห์ และเลสลีย์ และมีหลาน 4 คน วิลเลียม สแตนดิช โนลส์เสียชีวิตเมื่อวันที่ 13 มิถุนายน ค.ศ. 2012 สิริอายุได้ 95 ปี โดยก่อนเสียชีวิตวิลเลียมและแนนซีเปิดเผยว่าทุ่งหญ้าแพรรีนี้จะบริจาคให้แก่สาธารณะเพื่อใช้เป็นสวนสาธารณะประจำเมือง
วัดชยาราม (จังหวัดสุราษฎร์ธานี)
โบราณสถานและโบราณวัตถุที่สำคัญ ได้แก่ อุโบสถหลังเดิมที่สร้างด้วยไม้ทั้งหลัง ยาว 6 เมตร กว้าง 10 เมตร ภายในประดิษฐานพระพุทธรูปศิลาทรายแดงเป็นพระประธาน ต่อมาภายหลังได้สร้างอุโบสถหลังใหม่ทดแทนอุโบสถหลังเดิม มีประติมากรรม เทวรูปพระวิษณุสี่กร สุริยเทพหิน พระโพธิสัตว์อวโลกิเตศวรหิน แท่นโยนิ สระน้ำโบราณ และใบเสมาสลักจากศิลาทรายแดง
กีฬาปัญจกีฬาสมัยใหม่ในแพนอเมริกันเกมส์ 2023
กีฬาปัญจกีฬาสมัยใหม่ในแพนอเมริกันเกมส์ 2023 มีกำหนดจะจัดขึ้นที่เมืองซานติอาโก ประเทศชิลี ระหว่างวันที่ 21-27 ตุลาคม พ.ศ. 2566 ที่โรงเรียนทหารในเมืองลาสคอนเดส
ดีซีสตูดิโอส์
ดีซีสตูดิโอส์ (DC Studios) เป็นบริษัทผลิตภาพยนตร์อเมริกันที่เป็นบริษัทย่อยของวอร์เนอร์บราเธอส์ ซึ่งเป็นแผนกหนึ่งของวอร์เนอร์บราเธอส์ดิสคัฟเวอรี เป็นผู้สร้างภาพยนตร์จากตัวละครของ ดีซีคอมิกส์ วอลเตอร์ ฮามาดะเป็นประธานของดีซี ฟิล์ม จนกระทั่งเขาออกจากตำแหน่งในเดือนตุลาคม ค.ศ. 2022 โดยทำงานภายใต้ซีอีโอร่วมและประธานร่วมของวอร์เนอร์บราเธอส์พิคเจอร์ส คือ ไมเคิล เด ลูกา และ พาเมลา แอ็บดี
กาสิโนกอนสตันซา
กาสิโนกอนสตันซา (Cazinoul din Constanța) เป็นกาสิโนที่ยกเลิกกิจการไปแล้ว ตั้งอยู่ในกอนสตันซา ประเทศโรมาเนีย ปัจจุบันได้รับการคุ้มครองโดยกระทรวงวัฒนธรรมและศาสนวัตถุแห่งชาติให้เป็นอนุสรณ์สถานทางประวัติศาสตร์สำคัญของชาติ กาสิโนตั้งอยูที่ริมทะเลดำ ในย่านเก่าแก่ Peninsulă ของเมืองกอนสตันซา อาคารหลังปัจจุบันสร้างขึ้นด้วยสถาปัตยกรรมแบบอาร์ตนูโวและได้รับการยอมรับให้เป็นสัญลักษณ์สำคัญของเมืองกอนสตันซา ผลงานออกแบบโดยสถาปนิก Daniel Renard และเปิดใช้งานในปี 1910 กาสิโนเปิดให้บริการเป็นแหล่งการพนันเป็นเวลา 38 ปี และผ่านสงครามโลกทั้งสองครั้ง ในสงครามโลกครั้งที่หนึ่ง ถูกโจมตีด้วยระเบิดเยอรมันและบัลกาเรีย และถูกทำลายในสงครามโลกครั้งที่สอง ต่อมาในปี 1948 ได้ถูกเปลี่ยนการใช้งานเป็นศูนย์ชุมชน และในปี 1960 ถูกส่งมอบให้กับสำนักการท่องเที่ยวแห่งชาติ และถูกเปลี่ยนการใช้งานเป็นภัตตาคาร มีการซ่อมแซมอาคารครั้งใหญ่ในปี 1986–1988 และถูกทิ้งร้างเรื่อยมาจนกระทั่งปี 2019 ที่ซึ่งอาคารอยู่ภายใต้การปรับปรุงใหญ่อีกครั้ง
รายชื่อโรงเรียนในจังหวัดสระแก้ว
สำนักงานคณะกรรมการการศึกษาขั้นพื้นฐาน
เขตพื้นที่การศึกษาประถมศึกษาของจังหวัดสระแก้วแบ่งดังนี้
สำนักงานเขตพื้นที่การศึกษามัธยมศึกษาสระแก้ว
จังหวัดสระแก้วอยู่ในเขตพื้นที่การศึกษามัธยมศึกษาสระแก้ว และมีโรงเรียนในสังกัดจำนวน 15 โรงเรียน โดยแบ่งเป็น 2 สหวิทยาเขตได้แก่ โดยอำเภอเขาฉกรรจ์ ไม่มีโรงเรียนสังกัดสำนักงานเขตพื้นที่การศึกษามัธยมศึกษาเขต 7
สำนักงานเขตพื้นที่การศึกษาประถมศึกษาสระแก้ว เขต 2
สพป.สระแก้ว เขต 2 มีพื้นที่ครอบคลุม 4 อำเภอทางตะวันออกของจังหวัด ได้แก่อำเภออรัญประเทศ อำเภอวัฒนานคร อำเภอตาพระยา และอำเภอโคกสูง
สำนักบริหารงานการศึกษาพิเศษ
จังหวัดสระแก้วมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนศึกษาสงเคราะห์สระแก้ว ตั้งอยู่ที่ตำบลหนองน้ำใส อำเภอวัฒนานคร เปิดสอนในระดับประถมศึกษาถึงมัธยมศึกษา
ความผิดทางพินัย
ความผิดทางพินัย (regulatory offence /offense หรือ regulatory crime) หรือ ความผิดกึ่งอาญา (quasi-criminal offence/offense) คือ ความผิดต่อกฎหมาย ซึ่งไม่ถือเป็นความผิดอาญา มักมีโทษเพียงปรับหรือจำคุก และจะไม่บันทึกไว้ในประวัติอาชญากรรม
ความผิดทางพินัยมักกำหนดสำหรับการกระทำทั่วไปในชีวิตประจำวันที่ไม่ต้องการจัดการอย่างรุนแรงเหมือนความผิดอาญา และต้องการเพียงลดความเสี่ยงหรืออันตรายที่จะเกิดแก่สาธารณชน ในขณะที่กฎหมายอาญามุ่งประสงค์จะลดทอนกิจกรรมทางอาญาให้น้อยลงที่สุดทีเดียว ความผิดทางพินัยมักปรากฏในกฎหมายเกี่ยวกับการจราจร การขนส่ง สุขภาพอนามัย เครื่องดื่มแอลกอฮอล์ สิ่งแวดล้อม การอนุรักษ์ธรรมชาติ การจับสัตว์หรือล่าสัตว์ การควบคุมเพลิง การผังเมือง การเข้าเมือง ภาษี การพนัน การคุ้มครองผู้บริโภค ฯลฯ
โดยทั่วไป ความผิดทางพินัยมักไม่ต้องพิสูจน์เจตนาเหมือนความผิดทางอาญา เพียงพิสูจน์ว่า ได้กระทำ จะมีเจตนาหรือไม่ก็ตาม ก็เพียงพอจะลงโทษทางพินัยได้แล้ว ในบางกรณี มีการใช้เจ้าหน้าที่ประเภทอื่นนอกเหนือไปจากตำรวจในการสืบสวนและดำเนินคดีทางพินัย เช่น ในสหราชอาณาจักร อำนาจดำเนินคดีทางพินัยตามกฎหมายเกี่ยวกับสุขภาพอนามัยเป็นของสำนักบริหารสุขภาพและความปลอดภัย (Health and Safety Executive)
ถึงแม้ความผิดทางพินัยอาจมาจากการกระทำทั่วไปในชีวิตประจำวัน แต่ผลลัพธ์อาจร้ายแรงได้ เช่น อาจนำไปสู่โทษปรับที่สูงมาก หรือการคุมประพฤติ หรือกระทั่งการจำคุก หรือโทษในรูปแบบอื่นที่มีผลกระทบต่อการใช้ชีวิตหรือดำเนินธุรกิจประจำวัน เป็นต้นว่า ในสหรัฐ ความผิดทางพินัยตามกฎหมายเกี่ยวกับการจราจรนั้น มีการลงโทษด้วยการพักใช้หรือเพิกถอนใบอนุญาตขับขี่ และความผิดทางพินัยตามกฎหมายเกี่ยวกับสุรา มีการลงโทษด้วยการพักใช้หรือเพิกถอนใบอนุญาตของสถานบริการ
ในประเทศไทย มีการนำความผิดทางพินัยมาใช้ตั้งแต่ พ.ศ. 2565 ด้วยแนวคิดว่า โทษทางอาญาที่มีอยู่นั้นเฟ้อเกิน (overcriminalisation) คำว่า "พินัย" นั้นนำมาจากกฎหมายตราสามดวงที่กำหนดโทษปรับ 2 แบบ คือ ปรับเป็นพินัย ซึ่งเป็นการปรับเงินเข้ารัฐ และปรับเป็นสินไหม ซึ่งเป็นการปรับเงินเป็นค่าชดเชยแก่ผู้เสียหาย อย่างไรก็ดี ความผิดทางพินัยที่นำมาใช้ใหม่นั้นถูกวิพากษ์วิจารณ์ว่า "ไปไม่สุด" เพราะชื่อ "พินัย" นั้นเป็นศัพท์เก่าเกิน และไม่นิยามไว้ ทำให้คนทั่วไปสงสัย ทั้งยังไม่กำหนดให้คดีจบที่ศาลชั้นต้น และกำหนดให้การพิจารณาคดีต้องอิงอยู่กับข้อบังคับของประธานศาลฎีกา นอกจากนี้ เหตุผลหนึ่งที่นำความผิดทางพินัยมาใช้ คือ ต้องการทำลายภาพจำของกระบวนการยุติธรรมไทยที่ว่า "คุกมีไว้ขังคนจน" แต่กลับไม่นำระบบการปรับรายวัน (day-fine) มาใช้ อันเป็นการปรับให้สอดคล้องกับฐานะทางเศรษฐกิจ ทำให้ที่สุดแล้วคนรวยก็จะไม่เกรงกลัวความผิดทางพินัย เพราะมีเงินจ่ายค่าปรับได้โดยไม่เดือดร้อน
กีฬาเรือใบในแพนอเมริกันเกมส์ 2023
กีฬาเรือใบในแพนอเมริกันเกมส์ 2023 มีกำหนดจัดขึ้นในเมืองซันติอาโก ประเทศชิลี ระหว่างวันที่ 28 ตุลาคมถึง 5 พฤศจิกายน ค.ศ. 2023 ที่โคฟราเดียนอติกาเดลปาซิฟิโก (Nautical Brotherhood of the Pacific) ในเมืองอัลการ์ราโด
จะมีการแข่งขันทั้งหมด 13 รายการ เพิ่มขึ้นสองรายการจากแพนอเมริกันเกมส์ 2019 รายการซันฟิชแบ่งออกเป็นประเภทเพื่อให้มีรายการสำหรับผู้ชายและผู้หญิง นอกจากนี้ การแข่งขันไคท์ยังถูกแบ่งออกเป็นสองส่วน โดยขณะนี้ชายและหญิงแข่งขันกันในรายการที่แยกจากกัน ส่วนเรือชั้น RS:X ถูกแทนที่ด้วยชั้น IQFoil
นักกีฬาทั้งหมด 172 คน (ชาย 82 คนและหญิง 90 คน) มีกำหนดจะเข้าร่วมแข่งขัน
การคัดเลือก
นักกีฬาทั้งหมด 172 คน (ชาย 82 คนและหญิง 90 คน) จะผ่านเข้ารอบในการแข่งขันนี้ ประเทศหนึ่งสามารถส่งเรือเข้าแข่งขันได้สูงสุดหนึ่งลำในแต่ละรายการจาก 13 รายการและนักกีฬาสูงสุด 19 คน (ชาย 9 และหญิง 10 คน)
รายชื่อโรงเรียนในจังหวัดสมุทรปราการ
ภาพรวม
โรงเรียนในจังหวัดสมุทรปราการมีจำนวนทั้งหมด 302 โรงเรียน โดยจำแนกตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดสมุทรปราการมีโรงเรียนสังกัด สพฐ. จำนวน 168 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาสมุทรปราการ (สพม.สมุทรปราการ) จำนวน 25 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาสมุทรปราการทั้ง 2 เขตจำนวน 143 โรงเรียน
เขตพื้นที่การศึกษาประถมศึกษาของจังหวัดสมุทรปราการแบ่งดังนี้
สำนักงานเขตพื้นที่การศึกษามัธยมศึกษาสมุทรปราการ
จังหวัดสมุทรปราการอยู่ในเขตพื้นที่การศึกษามัธยมศึกษาสมุทรปราการ และมีโรงเรียนในสังกัดจำนวน 25 โรงเรียน โดยแบ่งเป็น 4 สหวิทยาเขตได้แก่
สำนักงานเขตพื้นที่การศึกษาประถมศึกษาสมุทรปราการ เขต 1
สพป.สมุทรปราการ เขต 1 มีพื้นที่ครอบคลุม 3 อำเภอทางตะวันตกของจังหวัด ได้แก่อำเภอเมืองสมุทรปราการ อำเภอพระประแดง และอำเภอพระสมุทรเจดีย์ มีโรงเรียนในความรับผิดชอบจำนวน 72 โรงเรียน โดยแบ่งเป็นอำเภอพระประแดง 29 โรงเรียน อำเภอเมืองสมุทรปราการ 28 โรงเรียน และอำเภอพระสมุทรเจดีย์ 15 โรงเรียน
สำนักงานเขตพื้นที่การศึกษาประถมศึกษาสมุทรปราการ เขต 2
สพป.สมุทรปราการ เขต 2 มีพื้นที่ครอบคลุม 3 อำเภอทางตะวันออกของจังหวัด ได้แก่อำเภอบางบ่อ อำเภอบางพลี และอำเภอบางเสาธง มีโรงเรียนในความรับผิดชอบจำนวน 71 โรงเรียน โดยแบ่งเป็นอำเภอบางบ่อ 35 โรงเรียน อำเภอบางพลี 23 โรงเรียน และอำเภอบางเสาธง 13 โรงเรียน
องค์กรปกครองส่วนท้องถิ่น
จังหวัดสมุทรปราการมีโรงเรียนสังกัดองค์กรปกครองส่วนท้องถิ่น 28 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครสมุทรปราการ (6 โรงเรียน) เทศบาลเมือง 5 แห่งได้แก่เทศบาลเมืองบางแก้ว (5 โรงเรียน) เทศบาลเมืองปากน้ำสมุทรปราการ (2 โรงเรียน) เทศบาลเมืองพระประแดง (3 โรงเรียน) เทศบาลเมืองปู่เจ้าสมิงพราย (1 โรงเรียน) และเทศบาลเมืองลัดหลวง (2 โรงเรียน) เทศบาลตำบล 6 แห่ง และองค์การบริหารส่วนตำบล 1 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดสมุทรปราการซึ่งสังกัดสำนักงานคณะกรรมการการศึกษาเอกชนมีจำนวน 105 โรงเรียน
โรงเรียนสาธิตมหาวิทยาลัยในกำกับกระทรวงการอุดมศึกษา วิทยาศาสตร์ วิจัยและนวัตกรรม (อว.)
จังหวัดสมุทรปราการมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏธนบุรี สมุทรปราการ สังกัดมหาวิทยาลัยราชภัฏธนบุรี ตั้งอยู่ที่ตำบลบางปลา อำเภอบางพลี จังหวัดสมุทรปราการ เปิดสอนในระดับเตรียมอนุบาล (บริบาล) ถึงประถมศึกษา
อำเภอเมืองสมุทรปราการ
อำเภอเมืองสมุทรปราการมี 108 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 56 โรงเรียน สังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 28 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 8 โรงเรียน สังกัดเทศบาลนครสมุทรปราการ 6 โรงเรียน สังกัดเทศบาลตำบลบางปู 3 โรงเรียน สังกัดเทศบาลเมืองปากน้ำสมุทรปราการ 2 โรงเรียน สังกัดเทศบาลตำบลด่านสำโรง 1 โรงเรียน สังกัดเทศบาลตำบลเทพารักษ์ 1 โรงเรียน สังกัดเทศบาลตำบลบางเมือง 1 โรงเรียน สังกัดเทศบาลตำบลแพรกษา 1 โรงเรียน และองค์การบริหารส่วนตำบลแพรกษา 1 โรงเรียน
อำเภอบางบ่อ
อำเภอบางบ่อมี 42 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 35 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 4 โรงเรียน และสังกัดสำนักงานคณะกรรมการการศึกษาเอกชน 3 โรงเรียน
อำเภอบางพลี
อำเภอบางพลีมี 52 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 23 โรงเรียน สังกัดสำนักงานคณะกรรมการการศึกษาเอกชน 17 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 5 โรงเรียน สังกัดเทศบาลเมืองบางแก้ว 5 โรงเรียน สังกัดเทศบาลตำบลบางพลี 1 โรงเรียน และสังกัดมหาวิทยาลัยราชภัฏธนบุรี 1 โรงเรียน
อำเภอบางเสาธง
อำเภอบางเสาธงมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 2 จำนวน 13 โรงเรียน สังกัดสำนักงานคณะกรรมการการศึกษาเอกชน 7 โรงเรียน และสังกัดสำนักงานเขตพื้นที่การศึกษามัธยมศึกษาเขต 6 จำนวน 1 โรงเรียน
อำเภอพระประแดง
อำเภอพระประแดงมี 55 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 29 โรงเรียน สังกัดสำนักงานคณะกรรมการการศึกษาเอกชน 16 โรงเรียน สังกัดสำนักงานเขตพื้นที่การศึกษามัธยมศึกษาเขต 6 จำนวน 4 โรงเรียน สังกัดเทศบาลเมืองพระประแดง 3 โรงเรียน สังกัดเทศบาลเมืองลัดหลวง 2 โรงเรียน และสังกัดเทศบาลเมืองปู่เจ้าสมิงพราย 1 โรงเรียน
อำเภอพระสมุทรเจดีย์
อำเภอพระสมุทรเจดีย์มี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรปราการเขต 1 จำนวน 15 โรงเรียน สังกัดสำนักงานคณะกรรมการการศึกษาเอกชน 6 โรงเรียน และสังกัดสำนักงานเขตพื้นที่การศึกษามัธยมศึกษาเขต 6 จำนวน 3 โรงเรียน
เครื่องอิสริยาภรณ์หัวใจทองคำ (ประเทศฟิลิปปินส์)
เครื่องอิสริยาภรณ์หัวใจทองคำ (Orden ng Gintong Puso, Order of the Golden Heart) เป็นเครื่องอิสริยาภรณ์ของประเทศฟิลิปปินส์ สร้างขึ้นเมื่อวันที่ 21 มิถุนายน พ.ศ. 2497 ตามคำสั่งที่ 40-เอ โดยประธานาธิบดีรามอน แมกไซไซในชื่อว่า รางวัลหัวใจทองคำจากประธานาธิบดี จนมีการยกฐานะขึ้นเป็นเครื่องอิสริยาภรณ์ใน พ.ศ. 2546 เครื่องอิสริยาภรณ์นี้มอบให้แก่ชาวฟิลิปปินส์และชาวต่างประเทศที่ให้ความช่วยเหลือต่อรัฐบาลและประชาชนฟิลิปปินส์ในด้านการกุศลและด้านจิตสาธารณะ โดยเป็นไปเพื่อพัฒนาและเสริมสร้างวัฒนธรรม สังคม และเศรษฐกิจของประเทศฟิลิปปินส์
ลำดับชั้น
เครื่องอิสริยาภรณ์นี้มีทั้งสิ้น 6 ชั้น ประกอบไปด้วย
สงครามคนทมิฬ
สงครามคนทมิฬ เป็นซีรีส์มังงะญี่ปุ่นแนวอิงประวัติศาสตร์ แต่งเรื่องและวาดภาพโดยมาโกโตะ ยูกิมูระ ตีพิมพ์โดยสำนักพิมพ์โคดันชะ โดยเริ่มตีพิมพ์ในนิตยสารโชเน็งแมกกาซีนรายสัปดาห์ นิตยสารมังงะแนวโชเน็ง ก่อนจะย้อนไปตีพิมพ์ในนิตยสารอาฟเตอร์นูนรายเดือน นิตยสารมังงะรายเดือนแนวเซเน็ง รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 26 เมือเดือนพฤษภาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
ซีรีส์อนิเมะโทรทัศน์ดัดแปลง 24 ตอน ผลิตโดยวิตสตูดิโอ ออกอากาศทางช่องเอ็นเอชเคเจเนอรัลทีวีตั้งแต่เดือนกรกฎาคมถึงธันวาคม พ.ศ. 2562 ฤดูกาลที่สองผลิตโดยสตดูดิโอแมปปา เริ่มออกอากาศทางช่องโตเกียวเอ็มเอ็กซ์และ BS11 ในเดือนมกราคม พ.ศ. 2566
กีฬาขี่ม้าในแพนอเมริกันเกมส์ 2023
กีฬาขี่ม้าในแพนอเมริกันเกมส์ 2023 มีกำหนดจะจัดขึ้นในซันติอาโก ประเทศชิลี ตั้งแต่วันที่ 22 ตุลาคม ถึง 3 พฤศจิกายน พ.ศ. 2566 สนามสำหรับการแข่งขันคือ โรงเรียนสอนขี่ม้ากองทหารบก
นักกีฬาทั้งหมด 150 คนถูกกำหนดให้เข้าร่วมการแข่งขันในสามสาขา ได้แก่ ศิลปะการบังคับ อีเวนติง และกระโดดข้ามสิ่งกีดขวาง โดยแต่ละประเภทมีการแข่งขันประเภทบุคคลและประเภททีม
ทั้งสามสาขจะทำหน้าที่เป็นการคัดเลือกสำหรับการแข่งขันกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส
เสือสั่งฟ้า
เสือสั่งฟ้า เป็นละครโทรทัศน์ไทยออกอากาศทางช่อง 7 สี ตั้งแต่วันที่ 25 สิงหาคม ถึง 27 ตุลาคม พ.ศ. 2554 ในวันพุธและพฤหัสบดี เวลา 20.30 น. จำนวน 19 ตอน
เสือสั่งฟ้า ได้รับการเสนอเข้าชิงรางวัลนาฏราช ครั้งที่ 3 หลายสาขา ได้แก่ ละครยอดเยี่ยม, ผู้กำกับยอดเยี่ยม, ทีมนักแสดงยอดเยี่ยม, บทโทรทัศน์ยอดเยี่ยม, เครื่องแต่งกายยอดเยี่ยม, ลำดับภาพยอดเยี่ยม และกำกับภาพยอดเยี่ยม แต่ไม่ได้รับรางวัลใด
เรื่องย่อ
ในปี พ.ศ. 2500 ประเทศไทยหลังสงครามโลกครั้งที่สอง มีโจรผู้ร้ายชุกชุม พวกโจรผู้ร้ายเข้าปะทะกับตำรวจด้วยอาวุธร้ายแรงต่าง ๆ มนต์ดำ และคาถาอาคม
ร้อยตำรวจตรีเพชร ไพรีพ่าย (ชนะพล สัตยา) นายตำรวจหนุ่มได้รับคำสั่งจาก พลตำรวจตรียิ่งยศ ไพรีพ่าย (ชาติชาย งามสรรพ์) ผู้เป็นพ่อให้ไปปราบ เสือหาญ พันธุ์สิงห์ (เคลลี่ ธนะพัฒน์) และ เสือทับ (ศรุต สุวรรณภักดี) สมุนมือซ้ายและขวาของ เสือเมฆ บ้านพญาไฟ (รังสิโรจน์ พันธุ์เพ็ง) จนพลาดท่าถูกจับ ทำให้เขาต้องเข้าไปพัวพันกับคาถาอาคม รวมถึงได้ล่วงรู้ความจริงเรื่องชาติกำเนิดของเขา
รายชื่อโรงเรียนในจังหวัดสมุทรสงคราม
ภาพรวม
จังหวัดสมุทรสงครามมีโรงเรียนทั้งหมด 99 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดสมุทรสงครามมีโรงเรียนสังกัด สพฐ. จำนวน 80 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาสมุทรสาคร สมุทรสงคราม (สพม.สมุทรสาคร สมุทรสงคราม) จำนวน 9 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาสมุทรสงครามจำนวน 71 โรงเรียน
องค์กรปกครองส่วนท้องถิ่น
จังหวัดสมุทรสงครามมีโรงเรียนสังกัดองค์กรปกครองส่วนท้องถิ่น 9 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดสมุทรสงคราม (1 โรงเรียน) เทศบาลเมืองสมุทรสงคราม (5 โรงเรียน) และเทศบาลตำบลอัมพวา (3 โรงเรียน)
วัดธารากร
วัดธารากร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ๊ะเห อำเภอตากใบ จังหวัดนราธิวาส ปัจจุบันพระครูสุนทรธรรมานุรักษ์ เป็นเจ้าอาวาสวัด
รายชื่อโรงเรียนในจังหวัดสมุทรสงคราม
สำนักงานคณะกรรมการการศึกษาเอกชน
โรงเรียนเอกชนในจังหวัดสมุทรสงครามซึ่งสังกัดสำนักงานคณะกรรมการการศึกษาเอกชนมีจำนวน 10 โรงเรียน
วัดธารากร
วัดธารากรตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2400 เดิมมีชื่อว่า วัดบางน้อย ตามชื่อหมู่บ้าน ภายในวัดมีอุโบสถสร้างเมื่อปี พ.ศ. 2467 ประกาศขึ้นทะเบียนโบราณสถานในราชกิจจานุเบกษา เล่ม 116 ตอนพิเศษ 17ง หน้า 13 วันที่ 17 มีนาคม พ.ศ. 2542
อาคารเสนาสนะที่สำคัญ ได้แก่ อุโบสถก่ออิฐถือปูน มีมุขยื่นออกมาทางด้านหน้าและด้านข้าง หลังคาเป็นเครื่องไม้มุงด้วยกระเบื้องดินเผา ประดับช่อฟ้า ใบระกา และหางหงส์ ซุ้มประตูหน้าต่างเป็นทรงมงกุฎ ด้านหน้ามีจารึกระบุปี "พ.ศ. 2476" เหนือประตูด้านข้างจารึกว่า "สร้างเมื่อปีระกา" ส่วนเหนือประตูด้านทิศเหนือ มีจารึก "จ.ศ. 1295" และ "ร.ศ. 152" บริเวณมุขด้านหน้าประดับตกแต่งด้วยประติมากรรมรูปคล้ายนกหัสดีลิงค์ บริเวณพานไม้ตกแต่งด้วยภาพจิตรกรรมรูปดวงดาว นก ค้างคาว ผีเสื้อ และดอกไม้ ภาพจิตรกรรมที่เพดานบริเวณมุขด้านนอกอุโบสถ
รายชื่อโรงเรียนในจังหวัดสมุทรสงคราม
อำเภอเมืองสมุทรสงคราม
อำเภอเมืองสมุทรสงครามมี 44 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรสงครามจำนวน 34 โรงเรียน สังกัดเทศบาลเมืองสมุทรสงคราม 5 โรงเรียน สังกัดสำนักงานคณะกรรมการการศึกษาเอกชน 5 โรงเรียน และสังกัดสำนักงานเขตพื้นที่การศึกษามัธยมศึกษาเขต 10 จำนวน 3 โรงเรียน
อำเภอบางคนที
อำเภอบางคนทีมี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาสมุทรสงครามจำนวน 1ุ6 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 2 โรงเรียน สังกัดองค์การบริหารส่วนจังหวัดสมุทรสงคราม 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
คลองไชยา
คลองไชยาเมื่อไหลผ่านพื้นที่ตอนกลางได้แตกออกหลายสายไหลลงสู่ทะเลโดยมี 3 สายหลัก ได้แก่ สายแรกไหลผ่านตำบลเวียง ตำบลเลม็ดแล้วไหลไปรวมกับคลองท่าปูน (เส้นแบ่งระหว่างอำเภอไชยาและอำเภอท่าฉาง) สายที่สองไหลผ่านตำบลเวียง ตำบลตลาดแล้วแยกออกเป็นสองสาย คือ คลองหัววัวและคลองไชยา แล้วไหลลงสู่ทะเล สายที่สามแยกจากคลองไชยาบริเวณบ้านโมถ่าย ไหลผ่านบ้านโพธิ์เรียก คลองท่าโพธิ์ ไหลบรรจบคลองตะเคียนและออกสู่ทะเล คลองไชยามีความยาวประมาณ 80 กิโลเมตร ปากน้ำกว้างประมาณ 20 เมตร
ในสมัยโบราณคลองนี้เป็นเส้นทางคมนาคมและเป็นแหล่งที่ตั้งวัดโบราณหลายแห่ง อายุสมัยศรีวิชัย เช่น วัดแก้ว วัดเวียง วัดหลง วัดชยาราม และวัดพระบรมธาตุไชยาราชวรวิหาร แต่เดิมเมื่อราวร้อยกว่าปี เป็นแม่น้ำสายใหญ่พอที่เรือบรรทุกสินค้าเข้าไปขายได้ถึงวัดพระบรมธาตุไชยาราชวรวิหารได้ ปัจจุบันเป็นแหล่งน้ำสำหรับเพาะปลูก น้ำในคลองไชยาถือว่ามีความศักดิ์สิทธิ์เช่นเดียวกับน้ำในแม่น้ำคงคาของอินเดีย ตามจารีตของชาวอินเดียที่นำเข้ามาสั่งสอนตั้งแต่สมัยนั้น
เซฟนิวยอร์ก
รูปแบบการเล่น
เกมนี้สามารถเล่นได้โดยผู้เล่นหนึ่งหรือสองคน โดยในเกมสองผู้เล่น เครื่องบินทั้งสองจะอยู่บนหน้าจอในเวลาเดียวกัน ในระหว่างการเล่น เหล่าเอเลียนที่มีลักษณะคล้ายแมงมุมขนาดใหญ่ได้เริ่มลงมาจากท้องฟ้า และบินไปยังอาคาร ถ้าปล่อยไว้ตามลำพัง พวกมันจะกินบางส่วนของอาคารจนพังทลายในที่สุด ผู้เล่นต้องยิงเอเลียนเพื่อหยุดพวกมันจากการกินอาคาร เมื่อเอเลียนทั้งหมดในด่านถูกสังหาร เกมจะดำเนินไปสู่ด่านถัดไป และผู้เล่นจะได้รับคะแนนโบนัสสำหรับอพาร์ตเมนต์แต่ละห้องที่ยังคงสภาพเดิม
อีกองค์ประกอบหนึ่งของเกมคือเครื่องบินที่แล่นผ่านเมืองเป็นครั้งคราวเพื่อหย่อนถังเชื้อเพลิงซึ่งผู้เล่นต้องคว้าเพื่อเติมเชื้อเพลิงให้เครื่องบินของเขา
เมื่อเครื่องบินลงจอดบนฐานปล่อย นักบินสามารถลงไปที่อุโมงค์รถไฟใต้ดินได้ และที่นั่น เขาต้องหลีกเลี่ยงรถไฟใต้ดินที่สามารถบดขยี้เขาได้เมื่อถูกชน ในด่านต่อมา เอเลียนบางตัวจะวางไข่ซึ่งจะฟักออกมาเมื่อตกลงบนพื้น โดยเผยให้เห็นเอเลียนสีน้ำเงินตัวจ้อยที่ลงมายังอุโมงค์รถไฟใต้ดินและมุ่งหน้าไปยังห้องใต้ดินของอาคาร หากเอเลียนมาถึงชั้นใต้ดิน มันก็จะเริ่มกิน จนทำให้ทั้งตึกถล่มในที่สุด ซึ่งการสังการเอเลียนนี้มักจะต้องไปที่อุโมงค์รถไฟใต้ดิน
อนึ่ง เครื่องบินของผู้เล่นยังสามารถยิงอาคารและยิงซึ่งกันและกันได้ แต่สิ่งนี้ไม่เป็นประโยชน์ต่อการผ่านด่าน
การตอบรับ
นิตยสารอะฮอย!เขียนว่า "จังหวะของเซฟนิวยอร์กเป็นเรื่องที่น่าตื่นเต้น, แอ็กชันคงที่ และรูปแบบการเล่นที่สนุกสนาน" โดยเฉพาะอย่างยิ่งกับผู้เล่นสองคน ส่วนเดอะคอมโมดอร์ 64 โฮมคอมพาเนียนระบุว่าการเล่นแบบร่วมมือกันช่วยให้หลีกเลี่ยงไม่ให้เป็น "แค่เกมยิงที่กลายพันธุ์อีกเกมหนึ่ง"
วัดพระขวาง
วัดพระขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองชุมพรฝั่งทิศตะวันตก ในตำบลขุนกระทิง อำเภอเมืองชุมพร จังหวัดชุมพร มีเนื้อที่รวมประมาณ 18 ไร่ 1 งาน 37.3 ตารางวา มีพระครูโสภณธรรมจักร เป็นเจ้าอาวาส
ประวัติ
วัดพระขวางตั้งวัดเมื่อ พ.ศ. 2380 ได้รับพระราชทานวิสุงคามสีมา เมื่อ พ.ศ. 2400 และได้รับพระราชทานวิสุงคามสีมาครั้งหลังเมื่อ 10 กุมภาพันธ์ พ.ศ. 2564 ตามตำนานน่าจะชื่อ วัดนางชีจัน วัดมีโบราณวัตถุที่สำคัญคือ "พระขวาง" (ชาวบ้านบางส่วนยังนิยมเรียกว่า "พ่อปู่วัดพระขวาง"  หรือ "หลวงพ่อวัดขวาง")
พระขวาง
ตำนานเล่าว่า พระขวางลอยน้ำมาตามแม่น้ำชุมพรมาติดขวางอยู่หน้าวัด ชาวบ้านได้ลากมาขึ้นฝั่งแต่ไม่สามารถลากขึ้นได้ จนคืนหนึ่งชาวบ้านฝันว่าพระพุทธรูปองค์นี้ได้มาบอกให้สร้างที่อยู่ให้เรียบร้อยก่อน และเอาสายสิญจน์ 7 เส้นพันรอบองค์พระแล้วจะขึ้นมาเอง ชาวบ้านจึงได้ปฏิบัติตามจนสามารถอัญเชิญพระพุทธรูปขึ้นมาประดิษฐานอยู่ภายในวัดได้สำเร็จ
อีกตำนานเล่าว่า เมื่อพระขวางประดิษฐานอยู่ภายในวัดแล้ว เกิดเหตุประหลาด พระและสามเณรในวัดค่อย ๆ หายไปเรื่อย ๆ ตกดึกชาวบ้านจึงแอบดูพบว่าพระพุทธรูปองค์นี้กินเด็กและสามเณร จึงนำความไปแจ้งต่อเจ้าอาวาสวัด เจ้าอาวาสจึงใช้ยันต์ปิดไว้และได้นำปรอทซึ่งบรรจุอยู่ในองค์พระออก นับแต่นั้นเป็นต้นมาก็ไม่ปรากฏว่ามีใครหายไปอีกเลย
พระขวางศิลปะท้องถิ่นสมัยอยุธยา เป็นพระพุทธรูปปูนปั้นปางมารวิชัย หน้าตักกว้าง 59 นิ้ว (ประมาณ 150 เซนติเมตร) สูง 75 นิ้ว (ประมาณ 190 เซนติเมตร) ขมวดพระเกศาเรียบ อุษณีษะนูนสูง เกตุมาลาเป็นทรงกรวยแหลม มีการปิดทองคำเปลวทั่วทั้งองค์ โดยพระขวางประดิษฐานอยู่ในวิหารพระขวาง ซึ่งเป็นวิหารโถง ก่ออิฐถือปูน หลังคาเครื่องไม้มุงกระเบื้องลอน หันหน้าออกแม่น้ำชุมพร วิหารสร้างเมื่อ 25 ตุลาคม พ.ศ. 2518
พลังงานอิสระทางอุณหพลศาสตร์
พลังงานอิสระทางอุณหพลศาสตร์ เป็นแนวคิดซึ่งถูกใช้ประโยชน์ในอุณหพลศาสตร์ของกระบวนการทางความร้อนหรือเคมีในสาขาวิชาวิทยาศาสตร์และวิศวกรรมศาสตร์ ความเปลี่ยนแปลงของพลังงานอิสระคือปริมาณของงาน (Work (thermodynamics)) ที่ระบบอุณหพลวัตระบบหนึ่งสามารถกระทำได้ภายในกระบวนการหนึ่งที่อุณหภูมิคงที่ และจะระบุว่ากระบวนการนั้น ๆ ทำได้หรือไม่ตามเครื่องหมายของมัน พลังงานอิสระไม่เป็นค่าสัมบูรณ์เพราะมักประกอบด้วยพลังงานศักย์และขึ้นอยู่กับว่าเลือกจุดศูนย์อ้างอิงไว้เท่าใด ดังนั้นเฉพาะค่าพลังงานอิสระสัมพัทธ์หรือความเปลี่ยนแปลงของพลังงานอิสระเท่านั้นที่มีความหมายในทางกายภาพ
พลังงานอิสระคือพลังงานส่วนใดก็ตามในกฎข้อที่หนึ่งของอุณหพลศาสตร์ที่ ว่าง ที่จะทำงานทางอุณหพลศาสตร์ที่อุณหภูมิ (Thermodynamic temperature) คงที่ กล่าวคืองานซึ่งกระทำผ่านพลังงานความร้อน และในการทำงานนั้นจะเสียพลังงานอิสระไปอย่างผันกลับไม่ได้ (Irreversible process) พลังงานอิสระเป็นพลังงานแบบกฎข้อที่สองที่จำหน่ายใช้ได้อย่างชัดเจน เพราะพลังงานกฎข้อที่หนึ่งอนุรักษ์เสมอ ฟังก์ชันของพลังงานอิสระสามารถถูกกำหนดได้หลายแบบโดยขึ้นอยู่กับเงื่อนไขของระบบ ฟังก์ชันของพลังงานอิสระเป็นการแปลงเลอฌ็องดร์ (Legendre transformation) ของพลังงานภายใน
พลังงานอิสระกิบส์ถูกกำหนดเป็น G = H − TS โดยที่ H คือเอนทาลปี T คืออุณหภูมิสัมบูรณ์ และ S คือเอนโทรปี ส่วนเอนทาลปีเป็น H = U + pV โดยที่ U คือพลังงานภายใน p คือความดัน และ V คือปริมาตร ค่า G มีประโยชน์มากที่สุดสำหรับกระบวนการทางอุณหพลศาสตร์ (Thermodynamic process) ซึ่งประกอบด้วยระบบที่ความดัน p และอุณหภูมิ T คงที่ เพราะนอกจากจะรวมถึงการเปลี่ยนแปลงของเอนโทรปีอันเนื่องจากความร้อนอย่างเดียวแล้ว การเปลี่ยนแปลงของ G ก็ไม่นับรวมถึงงาน p dV ที่ต้องใช้เพื่อ "เว้นช่องว่างให้โมเลกุลที่เพิ่มขึ้น" ซึ่งถูกผลิตจากกระบวนการต่าง ๆ ด้วย การเปลี่ยนแปลงของพลังงานอิสระกิบส์จึงเท่ากับงานที่ไม่ได้เกี่ยวข้องกับการขยายหรือหดตัวของระบบที่มีความดันและอุณหภูมิคงที่ (มันจึงมีประโยชน์ใช้สอยสำหรับนักเคมีวัฏภาคสารละลาย อาทินักชีวเคมี)
ในอดีต คำว่า 'พลังงานอิสระ' ถูกใช้หมายถึงปริมาณทั้งสองชนิดนี้ ในวิชาฟิสิกส์ พลังงานอิสระ ถูกใช้หมายถึงพลังงานอิสระเฮ็ล์มฮ็อลทซ์บ่อยที่สุด ซึ่งถูกแทนด้วยอักษร A (หรือ F) ในขณะที่ในวิชาเคมี พลังงานอิสระ ถูกใช้หมายถึงพลังงานอิสระกิบส์บ่อยที่สุด ค่าของพลังงานอิสระทั้งสองชนิดนี้โดยทั่วไปมีความใกล้เคียงกันพอสมควร และฟังก์ชันของพลังงานอิสระชนิดที่เจตนาใช้มักถูกระบุไว้โดยปริยายในเอกสารและงานนำเสนอต่าง ๆ
ความหมายของคำว่า "อิสระ"
นิยามพื้นฐานของคำว่า "พลังงาน" คือปริมาณของความสามารถที่จะก่อให้เกิดการเปลี่ยนแปลงของวัตถุหนึ่ง (หรือระบบหนึ่ง ในอุณหพลศาสตร์) ตัวอย่างเช่น เมื่อคน ๆ หนึ่งผลักกล่องหนัก ๆ ไปข้างหน้าประมาณสองสามเมตร คน ๆ นั้นได้ออกพลังงานกล เรียกอีกชื่อว่างาน ลงบนกล่องนั้นด้วยระยะทางไปข้างหน้าสองสามเมตร นิยามทางคณิตศาสตร์ของพลังงานรูปแบบนี้คือผลคูณของแรงที่ออกลงบนวัตถุกับระยะทางที่กล่องนั้นเคลื่อน (งาน = แรง × ระยะทาง) คน ๆ นั้นได้ออกพลังงานลงบนกล่องใบนั้นเพราะคน ๆ นั้นได้เปลี่ยนตำแหน่งหยุดนิ่งของกล่องใบนั้น งานที่ถูกกระทำลงไปเรียกได้อีกชื่อว่า "พลังงานที่มีประโยชน์" เพราะพลังงานนั้นถูกแปลงผันจากรูปแบบหนึ่งไปเป็นตามจุดประสงค์ที่ต้องการ กล่าวคือการใช้ประโยชน์เชิงกล ในกรณีของคนที่ผลักกล่องใบนั้น พลังงานในรูปแบบของพลังงานภายใน (หรือศักย์) ที่ได้มาจากกระบวนการเมแทบอลิซึมถูกเปลี่ยนเป็นงานเพื่อผลักกล่องใบนั้น ทว่าการแปลงพลังงานนี้ไม่ได้เกิดขึ้นอย่างตรงไปตรงมา แม้พลังงานภายในบางส่วนถูกใช้ไปกับการผลักกล่อง อีกส่วนถูกเบี่ยงออกไป (สูญเสียไป) ในรูปของความร้อน (พลังงานความร้อนที่ถูกถ่ายเท) ความร้อนในกระบวนการที่ผันกลับได้คือผลคูณของอุณหภูมิสัมบูรณ์ T กับการเปลี่ยนแปลงของเอนโทรปี S ของวัตถุหนึ่ง (เอนโทรปีคือปริมาณของความไร้ระเบียบในระบบหนึ่ง) ความแตกต่างระหว่างความเปลี่ยนแปลงของพลังงานภายในที่แทนด้วย \Delta U กับพลังงานซึ่งสูญเสียไปในรูปของความร้อนคือสิ่งที่เรียกว่า "พลังงานที่มีประโยชน์" ของวัตถุ หรือก็คืองานที่วัตถุนั้นกระทำลงบนอีกวัตถุหนึ่ง นี่คือสิ่งที่เรียกว่า "พลังงานอิสระ" ในวิชาอุณหพลศาสตร์ หรือพูดได้อีกแบบว่าพลังงานอิสระนั้นคือปริมาณของงาน (พลังงานที่มีประโยชน์) ที่ระบบหนึ่งสามารถกระทำได้ที่อุณหภูมิคงที่ พลังงานอิสระถูกแสดงออกในทางคณิตศาสตร์ได้เป็น:
พลังงานอิสระ A=U-TS